**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PINIGINĖS SOCIALINĖS PARAMOS SKYRIMO LAZDIJŲ RAJONO SAVIVALDYBĖS GYVENTOJAMS GAISRO NUOSTOLIAMS IŠ DALIES KOMPENSUOTI**

2020 m. gruodžio 22 d. Nr. 34-640

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Piniginės socialinės paramos teikimo Lazdijų rajono savivaldybėje tvarkos aprašo, patvirtinto 2019 m. lapkričio 29 d. sprendimu Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“, 59 punktu ir atsižvelgdama į Lazdijų rajono savivaldybės administracijos socialinės paramos teikimo komisijos, patvirtintos Lazdijų rajono savivaldybės administracijos direktoriaus 2019 m. gruodžio 19 d. įsakymu Nr. 10V-1134 „Dėl atsakingų asmenų skyrimo, įgaliojimų suteikimo, Lazdijų rajono savivaldybės administracijos socialinės paramos teikimo komisijos sudarymo ir jos darbo reglamento patvirtinimo“ (toliau – Komisija), 2020-10-22 siūlymą (protokolas Nr. SP12-12) bei į 2020 m. spalio 22 d. Alberto Karaškevičiaus prašymą ir į 2020-12-21 Komisijos siūlymą (protokolas Nr. SP12-16) bei į 2020 m. gruodžio 18 d. ir gruodžio 21 d. pateiktus Nijolės Krugelienės, Tomo Jakšio, Stasės Kivarienės, Birutės Petrutės Šalaševičienės, Violetos Karauskienės, Viktorijos Sadeckienės, Bronislovo Vincento Plonio, Linos Valentienės ir Lino Gylio prašymus „Dėl vienkartinės piniginės socialinės paramos skyrimo“, Lazdijų rajono savivaldybės taryba n u s p r e n d ž i a:

1. Skirti piniginę socialinę paramą šiems Lazdijų rajono savivaldybės gyventojams gaisro nuostoliams iš dalies kompensuoti:

1.1. Albertui Karaškevičiui, deklaruojančiam gyvenamąją vietą Kauno g. 11-5, Lazdijuose, Lazdijų r. sav. – 14250 (keturiolika tūkstančių du šimtus penkiasdešimt) eurų;

1.2. Nijolei Krugelienei, gyv. Veisiejuose, Lazdijų r. sav. – 2650 (du tūkstančius šešis šimtus penkiasdešimt) eurų;

1.3. Tomui Jakšiui, gyv. Gegužės g. 11, Lazdijuose, Lazdijų r. sav. – 850 (aštuonis šimtus penkiasdešimt) eurų;

1.4. Stasei Kivarienei, gyv. Aušros g. 1, Seirijuose, Lazdijų r. sav. – 250 (du šimtus penkiasdešimt) eurų;

1.5. Birutei Petrutei Šalaševičienei, gyv. Giminių g. 4, Ramanavo k., Krosnos sen., Lazdijų r. sav. – 300 (tris šimtus) eurų;

1.6. Violetai Karauskienei, gyv. Girios g. 8, Ramanavo k., Krosnos sen., Lazdijų r. sav. – 12136 (dvylika tūkstančių vieną šimtą trisdešimt šešis) eurus;

1.7. Viktorijai Sadeckienei, gyv. Laukų g. 20, Seirijuose, Lazdijų r. sav. – 400 (keturi šimtai) eurų;

1.8. Bronislovui Vincentui Ploniui, gyv. Kovo 11-osios g. 14, Šeštokuose, Lazdijų r. sav. – 9375 (devynis tūkstančius tris šimtus septyniasdešimt penkis) eurus;

1.9. Linai Valentienei, gyv. Ivoškų g. 2B, Ivoškų k., Kapčiamiestyje, Lazdijų r. sav. – 3000 (tris tūkstančius) eurų;

1.10. Linui Gyliui, gyv. Senkučio g. 29, Bagdononių k., Seirijų sen., Lazdijų r. sav. – 2194 (du tūkstančius vieną šimtą devyniasdešimt keturis) eurus.

2. Nustatyti, kad dėl COVID-19 pandemijos metu padidėjus socialinei atskirčiai ir sumažėjus šeimų gaunamoms pajamoms, vienkartinės pašalpos gyvenamųjų namų, butų ir ūkinių pastatų gaisro padarytos žalos nuostoliams iš dalies padengti 1 punkte numatytiems pareiškėjams skiriamos iš lėšų, numatytų Lietuvos Respublikos socialinės apsaugos ir darbo ministro 2020 m. birželio 17 d. įsakymu Nr. A1-568 „Dėl lėšų paskirstymo savivaldybių administracijoms priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinę pašalpą nustatyti“ įgyvendinti patvirtinimo“.

3. Pavesti Lazdijų rajono savivaldybės administracijos Centralizuotos buhalterinės apskaitos skyriui 1 punkte nurodytas lėšų sumas pervesti į pareiškėjų asmenines sąskaitas.

4. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Violeta Strankauskienė, mob. 8 698 06 283

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PINIGINĖS SOCIALINĖS PARAMOS SKYRIMO LAZDIJŲ RAJONO SAVIVALDYBĖS GYVENTOJAMS GAISRO NUOSTOLIAMS IŠ DALIES KOMPENSUOTI “ PROJEKTO**

**AIŠKINAMASIS RAŠTAS**

2020-12-21

Lazdijų rajono savivaldybės tarybos sprendimo „Dėl piniginės socialinės paramos skyrimo Lazdijų rajono savivaldybės gyventojams gaisro nuostoliams iš dalies kompensuoti“ projektas parengtas vadovaujantisLietuvos Respublikos vietos savivaldos įstatymo 16 straipsnio 2 dalies 38 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Piniginės socialinės paramos teikimo Lazdijų rajono savivaldybėje tvarkos aprašo, patvirtinto 2019 m. lapkričio 29 d. sprendimo Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“, 59 punktu ir atsižvelgiant į Lazdijų rajono savivaldybės administracijos socialinės paramos teikimo komisijos, patvirtintos Lazdijų rajono savivaldybės administracijos direktoriaus 2019 m. gruodžio 19 d. įsakymu Nr. 10V-1134 „Dėl atsakingų asmenų skyrimo, įgaliojimų suteikimo, Lazdijų rajono savivaldybės administracijos socialinės paramos teikimo komisijos sudarymo ir jos darbo reglamento patvirtinimo“ toliau – Komisija), 2020-10-26 siūlymą (protokolas Nr. SP12-12) bei į 2020 m. spalio 22 d. Alberto Karaškevičiaus prašymą „Dėl vienkartinės piniginės socialinės paramos skyrimo“, 2020-12-21 Komisijos siūlymą (protokolas Nr. SP12-16) bei į 2020 m. gruodžio 18 d. ir 2020 m. gruodžio 21 d. pateiktus Nijolės Krugelienės, Tomo Jakšio, Stasės Kivarienės, Birutės Petrutės Šalaševičienės, Violetos Karauskienės, Viktorijos Sadeckienės, Bronislovo Vincento Plonio, Linos Valentienės ir Lino Gylio prašymus „Dėl vienkartinės piniginės socialinės paramos skyrimo“.

***Šio sprendimo projekto tikslas***: skirti piniginę socialinę paramą Lazdijų rajono savivaldybės gyventojams iš lėšų, numatytų Lietuvos Respublikos Socialinės apsaugos ir darbo ministro 2020 m. birželio 17 d. įsakymu Nr. A1-568 „Dėl lėšų paskirstymo savivaldybių administracijoms priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinę pašalpą nustatyti“ įgyvendinti patvirtinimo“, dėl gyvenamuosiuose būstuose, butuose ir ūkiniuose pastatuose kilusių gaisrų padarytiems nuostoliams iš dalies padengti ir atsižvelgiant į tai, kad COVID-19 pandemijos metu padidėjus socialinei atskirčiai, sumažėjo šeimų gaunamos pajamos.

**1. Albertas Karaškevičius,** gyv. Turistų g. 52, Lazdijuose, kreipiasipiniginės paramos gaisro nuostoliams kompensuoti. Abu sutuoktiniai savo gyvenamąją vietą deklaruoja Kauno g. 11-5, Lazdijuose, tačiau gerindami savo šeimos buities ir gyvenimo sąlygas, 1993 metais įsigijo gyvenamosios teritorijos žemės sklypą, kuriame pasistatė gyvenamąjį namą, bet iki šių metų nesusitvarkė dokumentų ir turimo turto neįregistravo nekilnojamojo turto registre. Šiame gyvenamajame name, esančiame Turistų g. 52, Lazdijuose, gyvena jau daugiau kaip 10 metų, kuriame 2020 m. spalio 22 d. ankstų rytą kilo gaisras. Abu šeimininkai buvo išvykę į darbus, apie kilusį gaisrą atitinkamoms tarnyboms pranešė kaimynai. Gaisras kilo namo viduje, kaip vėliau paaiškėjo, dėl buitinės technikos sukelto elektros gedimo. Gaisro metu išdegė viena namo pusė, baldai, buitinė įranga, namų apyvokos reikmenys, kita namo dalis stipriai aprūko. Gaisro gesinimo metu visas namas buvo sulietas vandeniu. Gyvenamasis būstas nebuvo draustas. Dėl šios nelaimės šeima patyrė didelius finansinius nuostolius. Abu Karaškevičiai darbingo amžiaus, A. Karaškevičiui nuo 2020-09-23 nustatytas 55 proc. darbingumo lygis, vyriškis dirba nepilnu etatu UAB „Lazdijų autobusų parkas“. Žmona dirba privačioje įmonėje pardavėja, gauna minimalų darbo užmokestį. Taip pat šeima turi žemės, kurią dirba, laiko savo reikmėms gyvulius. Šeimos nariai charakterizuojami kaip darbštūs, tvarkingi, neturintys žalingų įpročių. Užaugino du vaikus, kurie šiuo metu gyvena savarankiškai. Norint šiame name gyventi, reikalinga sutvarkyti iš pagrindų 73 gyvenamojo namo kvadratinius metrus, iš naujo perdengti namo stogą. Tam reikalingos didelės finansinės išlaidos, kurių šeima neturi. Dėl COVID-19 pandemijos sumažėjo sutuoktinių gaunamos pajamos, todėl šeima iš savo lėšų nepajėgi atstatyti savo būsto. Alberto Karaškevičiaus šeima dėl piniginės socialinės paramos į Lazdijų rajono savivaldybę nuo 2008 m. nėra kreipusis ir jokios piniginės socialinės paramos iš Lazdijų rajono savivaldybės biudžeto lėšų nėra gavusi. Gaisro padarytą nuostolį šeima vertina 47500 Eur.

**2. Nijolė Krugelienė,** gyv. Dariaus ir Girėno g. 27-2, Veisiejuose, Lazdijų r. sav., kreipiasi piniginės paramos gaisro nuostoliams kompensuoti. Moters gyvenamajame bute 2019 m. gruodžio 19 d. kilo gaisras. Jo metu buvo suniokotas vienas kambarys ir jame buvęs turtas. Kiti buto kambariai ir jame buvę daiktai stipriai aprūko. 2019-12-30 moteris buvo pateikusi prašymą skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu buvo skirta 1250 eurų dydžio vienkartinė pašalpa. Moteris šiuo metu gyvena nuomojamame bute, skirtas lėšas nėra išleidusi. Per šį laikotarpį jai taip ir nepavyko susitaupyti trūkstamų lėšų kitam butui įsigyti. Dėl COVID-19 pandemijos N. Krugelienė verčiasi sunkiai, pragyvena tik iš darbo paieškos išmokos, keletą mėnesių dirbo Veisiejų seniūnijoje terminuotus darbus. Gaisro padarytą nuostolį moteris vertina 13000 Eur.

**3. Tomas Jakšys**, gyv. Gegužės g. 11, Lazdijuose, kreipiasi piniginės paramos gaisro nuostoliams kompensuoti. Šeimos nuosavybės teise priklausančiame gyvenamajame name 2019-12-29 kilo gaisras. Gaisro metu išdegė ir apdegė namo rūsyje esanti katilinė, sudegė joje buvę daiktai, šildymo katilas, apdegė ir aprūko kambariai, išdužo namo langai. 2019 m. gruodžio 31 d. pareiškėjas buvo pateikęs prašymą skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu jam buvo paskirta 1250 eurų vienkartinė pašalpa. Vyras yra bedarbis, gauna darbo paieškos išmoką, jo žmona vykdo individualią veiklą, dirba kirpėja. Moteris šiais metais dėl COVID-19 pandemijos ir paskelbto karantino savo veiklą galėjo vykdyti tik ribotą laiką, šiuo metu taip pat bedarbė, registruota Užimtumo tarnyboje. Šeima patiria materialinius sunkumus, neturi pastovių pajamų. Šeimoje auga 2 mokyklinio amžiaus vaikai. Dėl nepastovių pajamų šeima gaisro padarinių nepajėgūs likviduoti iki šiol. Tomas Jakšys patirtus nuostolius įvertino 7000 Eur.

**4. Stasė Kivarienė,** gyv. Aušros g. 1, Seirijų mstl., Lazdijų r. sav., kreipiasi piniginės paramos gaisro nuostoliams kompensuoti. Moters gyvenamajame name 2020-01-13 kilo gaisras. Jo metu išdegė namo stogas, konstrukcijos, perdengimas ir lubos. Namas buvo sulietas vandeniu. 2020 m. sausio 23 d. moteris buvo pateikusi prašymą skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu buvo skirta 1250 eurų dydžio vienkartinė pašalpa. Moteris yra senatvės pensininkė. Jos vaikai dėl COVID-19 pandemijos negali nei fiziškai, nei finansiškai padėti sutvarkyti namo. Gaisro padarytos žalos likviduoti dar nepavyko, reikalinga materialinė parama. Nuostolių patirta už 5000 Eur.

**5. Birutė Petrutė Šalaševičienė**, gyv. Giminių g. 4, Ramanavo k., Krosnos sen., Lazdijų r. sav., kreipiasi piniginės paramos gaisro nuostoliams kompensuoti. 2020 m. balandžio 23 d. moters deklaruotos gyvenamosios vietos adresu kilo gaisras. Gaisras įvyko ūkiniame pastate, kuris buvo sujungtas iš trijų dalių. Gaisro metu sudegė pastate buvę daiktai, nudegė pastato stogas, apdegė sienos ir perdengimai. Pagal pateiktą pirkimo ir pardavimo sutartį turtas priklauso moteriai, tačiau nėra įregistruotas Nekilnojamojo turto registre. 2020 m. balandžio 28 d. moteris buvo pateikusi prašymą skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu buvo skirta 625 eurų dydžio vienkartinė pašalpa. Moteris yra senatvės pensininkė. Dėl įvairių sveikatos problemų jai yra reikalinga kito asmens pagalba. Šiuo metu moteris gyvena pas dukrą, kuri ja rūpinasi. Dėl COVID-19 pandemijos bei padidėjusios socialinės atskirties moteris patyrė papildomų išlaidų. Gaisro žalos padaryti nuostoliai nėra visiškai likviduoti. Gaisro padarytą nuostolį vertina 3000 Eur.

**6. Violeta Karauskienė,** gyv. Girios g. 8, Ramanavo k., Krosnos sen., Lazdijų r. sav., kreipiasi piniginės paramos gaisro nuostoliams kompensuoti. 2020 m. gegužės 10 d. pareiškėjai nuosavybės teise priklausančiame name kilo gaisras. Gaisro metu sudegė visas užgyventas moters turtas. 2020 m. gegužės 13 d. buvo pateiktas prašymas skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu buvo skirta – 2864 eurų dydžio vienkartinė pašalpa. Gavusi žalos atlyginimo draudimo išmoką, vienkartinę pašalpą ir pasiskolinusi pinigų pas gimines, moteris įsigijo kitą gyvenamąjį būstą. Violeta Karauskienė yra našlė, gyvena viena, dirba UAB „Mantinga“. Dėl COVID-19 pandemijos moters gaunamos pajamos sumažėjo, yra vos didesnės nei minimali mėnesinė alga. Iš gaunamų pajamų moteris verčiasi sunkiai, kadangi turi įsiskolinimų už įsigytą dabartinį būstą. Moteris patirtus nuostolius vertina 50000 Eur.

**7. Viktorija Sadeckienė,** gyv. Leipalingio g. 39, Veisiejuose, Lazdijų r. sav., kreipiasi piniginės paramos gaisro nuostoliams kompensuoti. Deklaruotos gyvenamosios vietos adresu Laukų g. 20, Seirijų mstl., Lazdijų r. sav., 2020 m. balandžio 30 d. pareiškėjai nuosavybės teise priklausančiame būste kilo gaisras. Namas buvo medinis, gaisro metu apdegė gyvenamojo namo stogo dalis, išdegė vidus, išdužo langai, buvo suniokotas visas jame buvęs turtas. 2020 m. birželio 5 d. moteris pateikė prašymą skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu buvo skirta 1250 eurų dydžio vienkartinė pašalpa. Vasarą moters šeima susilaukė dvynukų, kurių auginimui reikalingos didelės išlaidos. Moteris gauna motinystės išmoką, vyras vykdo individualią veiklą, tačiau dėl COVID-19 pandemijos ją vykdyti gali tik ribotoje teritorijoje, todėl sumažėjo šeimos gaunamos pajamos ir nepavyko atstatyti gyvenamojo būsto. Šeimai labai reikalinga materialinė parama. Patirtus nuostolius moteris vertina 4000 Eur.

**8. Bronislovas Vincentas Plonis**, gyv. Kovo 11-osios g. 14, Šeštokų mstl., Lazdijų r. sav., kreipiasi piniginės paramos gaisro nuostoliams kompensuoti. Šeimos nuosavybės teise priklausančiame ūkiniame pastate 2020 m. kovo mėn. kilo gaisras. Gaisro metu nudegė pastato stogas, apdegė sienos ir perdengimai, sudegė pastate buvę medienos apdirbimo įrenginiai, mediena ir kitas buvęs turtas. Turtas buvo apdraustas. Šiame gaisro suniokotame pastate šeimos nariai vykdė individualią veiklą, todėl gaisro padaryta žala ypač didelė, nes buvo suniokotas plėtojamas verslas. 2020 m. kovo 30 d. buvo pateikęs prašymą skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu buvo skirta 625 eurų dydžio vienkartinė išmoka. Vyras yra senatvės pensininkas, gyvena kartu su žmona. Abu pragyvena iš gaunamų pensijų, moteriai nustatytas nuolatinės slaugos poreikis. Dėl COVID-19 pandemijos šeima neturėjo galimybių atstatyti ir plėtoti verslo, neuždirbo reikiamų lėšų visiškam pastato sutvarkymui ir materialiajam turtui įsigyti. Gaisro padarytą nuostolį asmuo vertina 50000 Eur.

 **9. Lina Valentienė**, gyv. Ivoškų g. 2B, Ivoškų k., Kapčiamiesčio sen., Lazdijų r. sav., kreipiasi piniginės paramos gaisro nuostoliams kompensuoti. 2020 m. rugpjūčio 15 d. pareiškėjai nuosavybės teise priklausančiame ūkiniame pastate (pirtyje) kilo gaisras. Jo metu sudegė stogas, išdegė pastato vidus, sudegė jame buvę daiktai, stipriai apdegė didžioji dalis pastato sienų. 2020 m. rugpjūčio 24 d. buvo pateiktas prašymas skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu vienkartinė pašalpa skirta nebuvo, kadangi moteris turi daugiau kaip vieną gyvenamąjį būstą. Moteris yra išsituokusi, vykdo individualią veiklą. Šiais metais dėl COVID-19 pandemijos ir paskelbto karantino moteris savo veiklą galėjo vykdyti tik ribotą laiką. Atstatymo darbams ir statybinėms medžiagoms reikalinga papildoma materialinė parama. Moters teigimu patirta nuostolių už 15000 Eur.

**10. Linas Gylys**, deklaruojantis gyvenamąją vietą Senkučio g. 29, Bagdononių k., Seirijų sen., Lazdijų r. sav., kreipiasi piniginės paramos gaisro nuostoliams kompensuoti. 2019-10-22 asmens deklaruotoje gyvenamojoje vietoje įvyko gaisras. Jo metu sudegė namo stogas, visiškai išdegė namo vidus, visas jame buvęs turtas, asmeniniai daiktai. Gaisro vietoje rasta negyva pareiškėjo mama. 2019 m. gruodžio 18 d. buvo pateiktas prašymas skirti vienkartinę piniginę išmoką gaisro nuostoliams iš dalies padengti. Socialinės paramos ir sveikatos skyriaus vedėjo sprendimu buvo skirta 806,50 eurų dydžio vienkartinė išmoka. Vyras gyvena vienas, atlyginimas nėra didelis. Dėl COVID-19 pandemijos sumažėjo asmens gaunamos pajamos, todėl nepavyko likviduoti gaisro padarinių ir reikalinga materialinė namo atstatymui ir statybinėms medžiagoms įsigyti. Gaisro padarytą nuostolį vyras vertina 10000 Eur.

***Kaip šiuo metu sprendžiami projekte aptarti klausimai*:**

PareiškėjoAlberto Karaškevičiaus 2020 m. spalio 22 d. prašymas „Dėl vienkartinės piniginės socialinės paramos skyrimo“apsvarstytas Komisijos, 2020 m. spalio 26 d. posėdyje.

Pareiškėjų: Nijolės Krugelienės, Tomo Jakšio, Stasės Kivarienės, Birutės Petrutės Šalaševičienės, Violetos Karauskienės, Viktorijos Sadeckienės, Bronislovo Vincento Plonio, Linos Valentienės ir Lino Gylio prašymai „Dėl vienkartinės piniginės socialinės paramos skyrimo“apsvarstyti Komisijos 2020 m. gruodžio 21 d. posėdyje.

***Kokių pozityvių rezultatų laukiama:***priėmus šį Lazdijų rajono savivaldybės tarybos sprendimą, Lazdijų rajono savivaldybės gyventojams, nukentėjusiems nuo gaisro iš lėšų, numatytų Lietuvos Respublikos Socialinės apsaugos ir darbo ministro 2020 m. birželio 17 d. įsakymu Nr. A1-568 „Dėl lėšų paskirstymo savivaldybių administracijoms priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinę pašalpą nustatyti“ įgyvendinti patvirtinimo“, būtų skirta vienkartinė parama Alberto Karaškevičiaus, Nijolės Krugelienės, Tomo Jakšio, Stasės Kivarienės, Birutės Petrutės Šalaševičienės, Violetos Karauskienės, Viktorijos Sadeckienės, Bronislovo Vincento Plonio, Linos Valentienės ir Lino Gylio šeimų (vienų gyvenančių asmenų) gyvenamųjų namų, butų, ūkinių pastatų gaisro žalos padarinių nuostoliams iš dalies kompensuoti.

Galimos neigiamos pasekmės – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą:*** jokių teisės aktų pakeisti nereikės.

***Lėšų poreikis teisės aktui įgyvendinti:***

Vadovaujantis Piniginės socialinės paramos teikimo Lazdijų rajono savivaldybėje tvarkos aprašo 56.1.1.1 punktu, vienkartinė pašalpa gaisro atveju, kai suniokojamas gyvenamasis būstas, skiriama už vieną kv. m. ploto po 0,2 VRP.

Vadovaujantis Piniginės socialinės paramos teikimo Lazdijų rajono savivaldybėje tvarkos aprašo 56.1.1.2 punktu, kai suniokojama gyvenamojo būsto dalis, skiriama 10 VRP, t. y. 1250 Eur.

Atsižvelgiant į pareiškėjams skirtas / neskirtas vienkartines pašalpas ir pareiškėjų prašymuose įvardintus gaisro padarytos žalos nuostolius bei į pareiškėjų socialinę ir materialinę padėtį iš lėšų, numatytų Lietuvos Respublikos socialinės apsaugos ir darbo ministro 2020 m. birželio 17 d. įsakymu Nr. A1-568 „Dėl lėšų paskirstymo savivaldybių administracijoms priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinę pašalpą nustatyti“ įgyvendinti patvirtinimo“, siūlome skirti vienkartines pašalpas gaisro nuostoliams iš dalies kompensuoti, likviduojant gaisro padarinius (informacija pateikta pridedamoje lentelėje):

* 1. Birutei Petrutei Šalaševičienei ir Viktorijai Sadeckienei po 10 proc. nuo pareiškėjų įvertintos gaisro padarytos žalos jų turėtam turtui.
	2. Linai Valentienei ir Bronislavui Vincentui Ploniui po 20 proc. nuo pareiškėjų įvertintos gaisro padarytos žalos jų turėtam turtui.
	3. Albertui Karaškevičiui, Nijolei Krugelienei, Tomui Jakšiui, Stasei Kivarienei, Violetai Karauskienei ir Linui Gyliui po 30 proc. nuo pareiškėjų įvertintos gaisro padarytos žalos jų turėtam turtui.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vyriausioji specialistė Violeta Strankauskienė.

Socialinės paramos ir sveikatos skyriaus

vyriausioji specialistė Violeta Strankauskienė

|  |  |  |  |  |
| --- | --- | --- | --- | --- |
| **Prašymai dėl gaisro, kurie buvo patenkinti 2020 metais** | **10%** | **20%** | **30%** | **Siūloma skirti suma**  |
| **Eil. Nr.** | **Siūloma skirti suma nuo patirtų nuostolių** | **Gyvenamoji vieta** | **Gaisro data** | **Gaisro padariniai** | **Namo, buto, ūkinio pastato plotas** | **Skirta suma** | **Prašyme nurodytas patirtas nuostolis** | **Siūloma skirti suma nuo patirtų nuostolių** | **Siūloma skirti suma nuo patirtų nuostolių** | **Siūloma skirti suma nuo patirtų nuostolių** |
| 1 | 2 | 3 | 4 | 5 | 6 | **7** | 8 | 9 | 10 | 11 | 12 |
| 1 | Albertas Karaškevičius | Turistų g. 52, Lazdijai | 2020-10-22 | Gaisras kilo gyvenamajame name, sudegė stogas, išdegė vidus ir jame buvęs turtas | Tvarkomas plotas po gaisro 73 kv. m.  | **0** | 47500 |  |   | 14250 | **14250** |
| 2 | Nijolė Krugelienė | Vytauto g.45-4, Veisiejai (šiuo metu gyvena nuomojamame bute) | 2019-12-19 | Gaisras kilo gyvenamajame bute, kurio metu išdegė vidus, sudegė bute buvęs turtas | 48,07 kv. m. naudingo plotas | 1250 | 13000 |  |   | 3900 | **2650** |
| 3 | Tomas Jakšys | Gegužės g. 11, Lazdijai | 2019-12-29 | Gaisras kilo gyvenamajame name. Gaisro metu išdegė ir apdegė namo rūsyje esanti katilinė, apdegė ir aprūko kambariai, sudegė jame buvę daiktai, išdužo langai. | 71,73 kv. m. bendras ir naudingas plotas | 1250 | 7000 |  |   | 2100 | **850** |
| 4 | Stasė Kivarienė | Aušros g., Seirijai | 2020-01-13 | Gaisras kilo gyvenamajame name, gaisro metu apdegė stogo konstrukcijos | 206 kv. m., iš jo 132,48 kv. m. naud. plotas | 1250 | 5000 |  |   | 1500 | **250** |
| 5 | Birutė Petrutė Šalaševičienė | Giminių g .4, Ramanavo k., Krosnos sen. | 2020-04-23 | Gaisras kilo ūkiniame pastate, kurio metu išdegė stogas, perdengimas, sienos, įvairi technika, apyvokos daiktai. | 47 kv. m. bendras plotas namo ir 92 kv. m. ūkinių pastatų. | 625 | 3000 | 300 |  |  | **300** |
| 6 | Violeta Karauskienė | Girios g. 8, Ramanavo k., krosnos sen. | 2020-05-10 | Gaisras kilo gyvenamajame name. | 114,75 kv. m. plotas | 2864 | 50000 |  |   | 15000 | **12136** |
| 7 | Viktorija Sadeckienė | Laukų g. 20, Seirijai | 2020-04-27 | Gaisras kilo gyvenamajame name, kurio metu sudegė dalis stogo, apdegė namo vidus ir turtas. | 34,41 | 1250 | 4000 | 400 |   |  | **400** |
| 8 | Bronislovas Vincentas Plonis | Kovo 11- osios g. 14, Šeštokai | 2020-03-27 | Gaisras kilo ūkiniame pastate. Gaisro metu nudegė stogas, išdegė perdengimas, sienos, įvairios staklės ir turtas. | 60 kv. m. plotas | 625 | 50000 |  | 10000 |   | **9375** |
| 9 | Lina Valentienė | Ivoškų 2B, Ivoškų km., Kapčiamiestis, Lazdijų r. | 2020-08-15 | Gaisras kilo pagalbiniame pastate -pirtyje. Sudegė stogas, išdegė vidus, apyvokos daiktai ir buities prekės. Stipriai apdegė sienos, terasa, joje buvę baldai ir kt. | 78,13 kv. m.  | 0 | 15000 |  | 3000 |   | **3000** |
| 10 | Linas Gylys | Senkučio g., Bagdononys | 2019-10-22 | Gaisras kilo gyvenamajame name. Jo metu visiškai išdegė namo vidus, sudegė visas jame buvęs turtas, asmeniniai daiktai. | Pagal namų ūkio knygoje padarytą įrašą - 32,26 kv. m. | 806,5 | 10000 |  |   | 3000 | **2194** |
| Iš viso: |   |   |   |   |   | 9920,5 | 157000 | 700 | 13000 | 39750 | **45405** |